## Zakon o izmjenama i dopunama Zakona o ustrojstvu i djelokrugu ministarstava i drugih organa državne uprave

### NN 117/1993 (31.12.1993.), Zakon o izmjenama i dopunama Zakona o ustrojstvu i djelokrugu ministarstava i drugih organa državne uprave

# ZASTUPNIČKI DOM SABORA REPUBLIKE HRVATSKE

Na temelju članka 89. Ustava Republike Hrvatske, donosim

## ODLUKU

### o proglašenju Zakona o izmjenama i dopunama Zakona o ustrojstvu i djelokrugu ministarstava i drugih organa državne uprave

Proglašavam Zakon o izmjenama i dopunama Zakona o ustrojstvu i djelokrugu
ministarstava i drugih organa državne uprave, koji je donio Zastupnički
dom Sabora Republike Hrvatske na sjednici dana 28. prosinca 1993. godine.

Broj : PA4-143/1-93. .

Zagreb, 31. prosinca 1993.

Predsjednik Republike Hrvatske

**dr. Franjo Tuđman, v. r.**

ZAKON o izmjenama i dopunama Zakona o ustrojstvu i djelokrugu ministarstava
i drugih organa državne uprave

Članak 1.

U Zakonu o ustrojstvu i djelokrugu ministarstava i drugih organa državne
uprave ("Narodne novine", br. 55/92., 44/93., i 94/93.) naziv
zakona mijenja se i glasi "Zakon o ustrojavanju i djelokrugu ministarstava
i državnih upravnih organizacija".

Članak 2.

U članku 1. riječi: "drugi organi državne uprave" zamjenjuju
se riječima: "državne upravne organizacije".

Članak 3.

Članak 2. briše se.

Članak 4.

Naslov poglavlja "II. Ustrojstvo organa državne uprave" briše
se.

Članak 5.

U članku 3. točki 3. riječi: "Drugi samostalni organi državne uprave"
zamjenjuju se riječima: "Državne upravne organizacije".

U članku 3. točki 3. tekst pod točkom 7. mijenja se i glasi "Državno
ravnateljstvo za robne rezerve".

Članak 6.

Članak 4. mijenja se i glasi:

"Državnim upravnim organizacijama iz članka 3. ovoga Zakona, kao
i upravnim organizacijama u sastavu ministarstava može se dati svojstvo
pravne osobe".

Članak 7.

Naziv poglavlja "III. Djelokrug organa državne uprave" mijenja
se i glasi: "II. Djelokrug tijela državne uprave".

Članak 8.

U članku 5. stavku 1. riječi: "civilnu zaštitu" brišu se.

Stavak 2. briše se.

Članak 9.

U članku 6. stavku 1. riječi: "u oblasti" brišu se, a na kraju
teksta briše se točka i dodaju riječi: "i civilnu zaštitu".

U stavku 3. na kraju teksta briše se točka i dodaju riječi: "i
Stožer civilne zaštite Republike Hrvatske".

Članak 10.

U članku 8. stavku 2. riječi: "Uprava prihoda" zamjenjuju
se riječima: "Porezna uprava".

Članak 11.

U članku 14. stavku 1. i 2. iza riječi: "državno odvjetništvo"
stavlja se zarez i dodaju riječi "javno pravobraniteljstvo" u
odgovarajućem padežu.

U članku 14. i 14a. riječ: "organ" u odgovarajućem padežu
zamjenjuje se riječju: "tijelo" u odgovarajućem padežu.

Članak 12.

U članku 15. stavku 1. riječi: "inspekcijske poslove u oblasti
zaštite na radu" zamjenjuju se riječima: "inspekcijske poslove
rada i zaštite na radu", a riječi: "socijalna zaštita" zamjenjuju
se riječima: "socijalna skrb" u odgovarajućem padežu.

Članak 13.

Podnaslov ispred članka 19. mijenja se i glasi: "3. Državne upravne
organizacije".

Članak 14.

U članku 24a. riječi: "Državna direkcija" zamjenjuju se riječima:
"Državno ravnateljstvo".

Članak 15.

Poglavlje "IV. Upravljanje u ministarstvima i drugim organima državne
uprave" te članci 25.-29. brišu se, a broj: "V." poglavlja
"Prijelazne i završne odredbe" mijenja se u broj:"III.".

Članak 16.

Ministarstvo unutarnjih poslova koje preuzima poslove civilne zaštite
iz djelokruga Ministarstva obrane, preuzima i raspoređuje zaposlene na
tim poslovima na dan stupanja na snagu ovoga Zakona.

Članak 17.

Danom stupanja na snagu ovoga Zakona Ministarstvo unutarnjih poslova
preuzima imovinu, opremu, arhivu, dokumentaciju, sredstva za rad, sredstva
fondova i druge stvari, sukladno promjenama u ustrojstvu i djelokrugu izvršenim
ovim Zakonom.

Članak 18.

Ministar za unutarnje poslove uskladit će unutarnje ustrojstvo ministarstva
u roku od 60 dana od dana stupanja na snagu ovoga Zakona.

Članak 19.

Ovlašćuje se Odbor za zakonodavstvo Zastupničkog doma Sabora Republike
Hrvatske da utvrdi i izda pročišćeni tekst Zakona o ustrojavanju ministarstava
i državnih upravnih organizacija.

Članak 20.

Ovaj Zakon stupa na snagu danom objave u "Narodnim novinama".

Klasa: 023-01/93-01/04

Zagreb, 28. prosinca 1993.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

Stjepan Mesić, v. r.

Odluka, NN 117/1993-2278
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)